open-index/open-wikipedia-markdown huggingface dataset:
Zamora

**Zamora** voi tarkoittaa seuraavia:

* Zamora-palkinto, Espanjan jalkapalloilussa kauden parhaalle maalivahdille myönnettävä palkinto
* Zamora Club de Fútbol, espanjalainen jalkapalloseura.

Zamora on myös seuraavassa lueteltujen paikkojen ja henkilöiden nimi.

;Zamora-nimisiä maantieteellisiä paikkoja
* Zamora, kaupunki Espanjassa
* Zamora, maakunta Espanjassa
* Zamora, kaupunki Yhdysvalloissa
* Zamora, kaupunki Meksikossa
* Gutiérrez Zamora, kaupunki Meksikossa
* Zamora, kaupunki Araguan osavaltiossa, Venezuelassa
* Zamora, kaupunki Mirandan osavaltiossa, Venezuelassa
* Zamora, kaupunki Ecuadorissa
* Zamora-Chinchipe, provinssi Ecuadorissa

;Zamora-nimisiä henkilöitä:
* Bobby Zamora (s. 1981), englantilainen jalkapalloilija
* Daniela Zamora (s. 1990), chileläinen jalkapalloilija
* Ezequiel Zamora (1817–1860), venezuelalainen sotapäällikkö
* Fernando Zamora (s. 1970), kuubalainen ratameloja
* Jaime Paz Zamora (s. 1939), Bolivian presidentti 1989–1993
* Jesús Jiménez Zamora (1823–1897), Costa Rican presidentti
* José Rubén Zamora (s. 1956), guatemalalainen journalisti
* Leonardo Zamora Legaspi (1935–2014), filippiiniläinen katolinen arkkipiispa
* Lonnie Zamora (1933–2009), yhdysvaltalainen poliisi, Socorron ufotapauksen silminnäkijä
* Niceto Alcalá-Zamora (1877–1949), Espanjan presidentti 1931–1936
* Pedro Zamora (1972–1994), kuubalais&ndash;yhdysvaltalainen AIDS-aktivisti
* Ricardo Zamora (1901–1978), espanjalainen jalkapalloilija
* Rubén Zamora (s. 1942), elsalvadorilainen poliitikko
* Rutilo Muñoz Zamora (s. 1951), meksikolainen katolinen piispa
* Tye Zamora (s. 1977), yhdysvaltalainen muusikko
* Vicente Jiménez Zamora (s. 1944), espanjalainen katolinen piispa
* Xavier Espot Zamora (s. 1979), Andorran pääministeri
* Zamora (s. 1963), oikealta nimeltään Tim Cridland, yhdysvaltalainen sirkustaiteilija
Joukkoyksikkö

**Joukkoyksikkö** on asevoimiin kuuluva osa, kuten esimerkiksi maavoimissa pataljoona tai rykmentti. Joukkoyksikkö jakaantuu pienempiin perusyksikköihin. Vastaavasti joukkoyksikkö kuuluu aina tiettyyn joukko-osastoon. Suomen puolustusvoimissa joukkoyksikön tärkeimpänä vastuualueena on rauhan aikana koulutus ja sen toteuttaminen. Valmiuteen ja varuskunnallisiin tehtäviin liittyvät kysymykset hoitaa joukko-osasto, henkilökysymykset taas joko joukko-osasto tai perusyksikkö. 

Joukkoyksiköiden nimet vaihtelevat suuresti. Tyypillisin nimi on pataljoona. Muita nimiä ovat

* patteristo (tykistössä tai ilmatorjunnassa)
* rykmentti 
* laivue (ilmavoimissa ja merivoimien laivastojoukoissa)
* pääjohtokeskus (ilmavoimissa)
* huoltokeskus

## Rykmentti joukkoyksikkönä
Rykmentit voivat olla joko joukko-osastoja tai joukkoyksiköitä. Yleensä rykmentit, jotka ovat samalla paikkakunnalla jonkin toisen joukkoyksikön kanssa on yhdistetty joukko-osastoksi 1990-luvulla. Näin on käynyt muun muassa kaikille tykistörykmenteille. Toisaalta eräät yhtä aselajia kouluttavat joukko-osastot on nimetty rykmenteiksi. Näin on käynyt viimeksi Pioneerirykmentille.

Esimerkiksi Karjalan tykistörykmentti on nykyään joukkoyksikkö ja toimii Karjalan Prikaatin alaisuudessa.

Sodan aikana joukkoyksikkö muodostuu tärkeäksi jaotukseksi, sillä joukkoyksikön komentajille on annettu puolustustilalaissa laajat sotilaalliset valtuudet sodankäynnin kannalta tarpeellisiin toimiin.

## Katso myös

* Joukko-osasto
* Perusyksikkö
* Sotilaalliset valtuudet
Håkan Spik

**Ulf Håkan Spik** (s. 18. elokuuta 1951) on suomalainen kestävyysjuoksija. Hän edusti seuratasolla IK Kronan -seuraa. Hänen valmentajansa oli Bengt Hellsten.

## Urheilu-ura
Håkan Spikilla on kymmenen henkilökohtaista SM-mitalia, joista viisi on kultaa. Spik osallistui kahdesti olympialaisten maratonille, 1976 Montrealissa ja 1980 Moskovassa. Hänen ennätyksensä on 2.13.57, juostu 3. toukokuuta 1980 Itä-Saksassa.

### SM-mitalit aikuisten sarjassa
* Kultaa
: Maraton, 1976 (2.17.47,4)
: Maraton, 1977 (2.14.11,6)
: Maraton, 1978 (2.16.20,3)
: Maraton, 1983 (2.17.53)
* Hopeaa
: 5 000 metriä, 1981 (13.40,63)
: 10 000 metriä, 1981 (28.08,31)
: Maraton, 1989 (2.20.46)
* Pronssia
: 10 000 metriä, 1977 (28.21,95)
: Maraton, 1981 (2.20.00)

### Sisäratojen SM-mitalit aikuisten sarjassa
* Kultaa
: 5 000 m, 1978 (13.56,79)

### Arvokisaedustukset aikuisten sarjassa
* Olympialaiset
:1976, maraton (16:s, 2.17.50,6)
:1980, maraton (32:s, 2.22.24)

* Maastojuoksun MM-kilpailut
: 1977 52:s

* EM-kilpailut
:1978, maraton (keskeytti)

## Lähteet
* 
*
Steve Halliwell

**Stephen Harold "Steve" Halliwell** (19. maaliskuuta 1946 Bury, Lancashire – 15. joulukuuta 2023 Leeds, West Yorkshire) oli brittiläinen näyttelijä. Hänet tunnetaan Zak Dinglen roolista televisiosarjassa Emmerdale.

## Nuoruus
Halliwell syntyi Buryssä vuonna 1946. Hän oli nuorena paperitehtaassa töissä ja teki erilaisia sekatyömiehen hommia. 17-vuotiaana Halliwell muutti pois kotoaan, mutta pian tämän jälkeen hänen alkoholinkäyttönsä alkoi riistäytyä hallinnasta ja hän päätyi asumaan kadulla. Alkoholimyymälävarkaudesta seuranneen vankeustuomion ja isänsä kuoleman jälkeen Halliwell päätti hakea uutta suuntaa elämälleen ja haki teatterikouluun Lontooseen.

## Ura
Valmistuttuaan Halliwell näytteli teattereissa Lontoossa ja Oldhamissa. Televisioensiesiintymisensä hän teki televisionäytelmässä *Daft Mam Blues* vuonna 1977. 1980-luvulla Halliwell esiintyi myös televisiosarjoissa *[[Kaikenkarvaiset ystäväni (vuoden 1978 televisiosarja)|Kaikenkarvaiset ystäväni]]* ja *The Practise*. Työt näyttelijänä kuitenkin vähenivät: Halliwell sairastui masennukseen ja jatkoi juomistaan, joka johti talousvaikeuksiin ja lopulta avioliiton päätymiseen. Roolien puutteessa Halliwell alkoi kirjoittaa, ja syntyi näytelmä, joka perustui hänen omiin  kokemuksiinsa köyhyydestä.

Vuonna 1994 Halliwellia pyydettiin koe-esiintymään Zak Dinglen rooliin televisiosarjaan *Emmerdale*.  Halliwellin roolihahmo Zak oli siankasvattaja ja Dinglejen perheen pää, joka oli alun perin väkivaltainen, mutta pehmeni vuosien myötä. Roolin myötä Halliwell sai taloudellista vakautta, mutta masennus ja alkoholismi vaivasivat edelleen, ja vuonna 2003 hän joutui jäämään tauolle sarjasta jouduttuaan vieroitushoitoon. Halliwell palasi sarjaan myöhemmin, näytellen siinä kuolemaansa asti.

## Yksityiselämä
Halliwell oli kahdesti naimisissa. Ensimmäinen liitto Susan Woodsin kanssa päättyi eroon Halliwellin juomisen seurauksena. Pariskunnalla oli yksi tytär, joka annettiin adoptioon viisi vuotta ennen heidän avioitumistaan vuonna 1972. Toistamiseen Halliwell avioitui Valerie Murphyn kanssa vuonna 1984, ja he saivat tyttären samana vuonna. Tämäkin liitto päättyi eroon, mutta ensimmäisen lapsenlapsen synnyttyä vuonna 2006 pariskunta palasi yhteen.

Halliwell julkaisi omaelämäkertateoksen *If the Cap Fits: My Rocky Road to Emmerdale* vuonna 2014. Vuonna 2018 hänellä todettiin vakava sydänsairaus, jonka seurauksena hänelle asennettiin sydämentahdistin. Halliwell kuoli sairastettuaan lyhyen aikaa 77-vuotiaana Wheatfieldin saattokodissa Leedsissä 15. joulukuuta 2023.

## Osittainen filmografia

## Lähteet

## Aiheesta muualla
*
S/S Suomi

**S/S Suomi** on sisävesihöyrylaiva, joka on liikennöinyt Päijänteellä vuodesta 1906. Nykyisin alus on risteilyliikenteessä Jyväskylästä käsin.

## Tekniset tiedot

* **Rakennuspaikka:** Lehtoniemi & Taipale, Lehtoniemen konepaja, Joroinen
* **Rakennusvuosi:** 1906
* **Pituus:** 31,73 m
* **Leveys:** 6,7 m
* **Syväys:** 2,53 m
* **Vetoisuus:** 239 brt
* **Höyrykoneen tyyppi:** Compound-höyrykone
* **Koneen teho:** 200 ihv
* **Kattila:** 88 m², skottilainen laivakattila, 2 kpl Oilon-öljypoltinta
* **Polttoaine:** Kevyt polttoöljy
* **Omistaja:** Päijänne Risteilyt Hilden Oy, Jyväskylä
* **Entiset omistajat:** Päijännematkailu Höyrylaiva Oy
* **Käyttäjä:** Päijänne Risteilyt Hilden Oy
* **Kotisatama:** Jyväskylä
* **Kutsumerkki:** OJ6543 
* **Liikennöinti:** Risteily- ja tilausliikenteessä Jyväskylästä
* **Matkustajia:** 199
* **Varusteet:** Ravintola, näköalabaari, pub, kahvila, 2 kpl kahden hengen päivähyttiä, kuulutus- ja musiikkilaitteet, lämmitys, sähkö 220v, vaihdettu talvella 2007 uusi Valmet-apukone

Alus ei kuulu Museoviraston perinnelaivarekisteriin eikä se ole Suomen Höyrypursiseuran alusrekisterissä.

## Lähteet

## Aiheesta muualla
* http://www.paijanne-risteilythilden.fi/laivat.htm 
* http://www.elka.fi/nayttelyt/laivat/laivasivut/suomi1905.html 
* *[https://www.finna.fi/Record/kavi.elonet_elokuva_113815?sid=3012089552&imgid=1 Päilyvää Päijännettä]* Laiva esiintyy dokumenttifilmissä vuodelta 1959
Meksikon lippu

**Meksikon lippu** on Meksikon kansallistunnus vaakunan ja kansallislaulun ohella. Se koostuu vihreästä, punaisesta ja valkoisesta. Värien symboliikka on vaihdellut aikojen kuluessa. Lipussa on keskellä maan vaakuna, joka kuvaa kaktuksella seisovaa kotkaa, jolla on käärme suussa. Ilman vaakunaa lippu olisi lähes identtinen Italian lipun kanssa.

Nykyinen lippu otettiin käyttöön 16. syyskuuta 1968 vähän ennen Méxicon olympialaisia. Tuolloin lipussa olevaa vaakunaa yksinkertaistettiin ja sitä edellytettiin käytettävän kaikissa, arkisimmissakin lipuissa.

Värit ovat peräisin itsenäisyyssodan aikaisen *Ejército Trigaranten* sotalipusta ja tarkoittivat alun perin: vihreä itsenäisyyttä, valkoinen uskontoa ja punainen eurooppalaisten ja alkuperäisväestön liittoa. Presidentti Benito Juárezin johtaman maan sekularisoinnin jälkeen merkityksiksi kerrottiin: vihreä: toivo; valkoinen: yhtenäisyys ja punainen: kansallissankarien veri. Lipusta määräävässä laissa väreille ei ole annettu merkityksiä, joten tulkinnat vaihtelevat.

Meksikon vaakunakuva tulee asteekkimyytistä, jonka mukaan vaeltavat asteekit rakensivat kaupunkinsa siihen, missä näkivät jumala Huitzilopochtlin määräävän merkin kotkasta nopal-kaktuksessa (*Opuntia ficus-indica*). Merkki nähtiin pienellä saarella Texcocojärvellä, mihin perustettiin Tenochtitlán, nykyinen México.

## Aikaisemman versiot

## Lähteet

## Aiheesta muualla
S/S Suur-Saimaa

**S/S Suur-Saimaa** on alun perin Liperi-nimiseksi vuonna 1907 rakennettu matkustajahöyrylaiva. Laivalla on vuosien varrella ollut monia eri omistajia ja käyttötarkoituksia, kuten sen useista nimistäkin voi havaita. Saimaan Laivamatkoilla Imatra-nimisenä se ajoi karille ja upposi vuonna 1977. Tämän jälkeen alus siirtyi Kuopioon Roll-laivoille ja sai nimen Puijo. 1990-luvun alussa se risteili Nurmes-Marina-varustamon lipun alla myös Nurmeksesta Kolille ja Joensuusta Koli-nimisenä. Viimeisen kerran alus oli reittiliikenteessä 1997 Savonlinnan ja Lappeenrannan välillä.

Reitti- ja risteilyliikenteen loputtua oli laiva melkein 15 vuotta ravintolalaivana Savonlinnan kauppatorilla. Alus pääsi tänä aikana hyvin huonoon kuntoon ja sen sisätilat kärsivät mm. vesivahinkoja. Aluksen kunnostamista on hidastanut 2000-luvun alussa rakennettu Torisilta, joka esti laivan viemisen pois laituripaikaltaan. Syyskuussa 2011 tehtiin mittava sillanavausoperaatio ja laiva saatiin vihdoin siirrettyä avoimille vesille. Laivan kunnostustyöt ovat alkaneet Laitaatsillan telakalla.

## Tekniset tiedot
* **Aikaisemmat nimet:**
**S/S Liperi (1907–1912)
**S/S Orivesi II (1912–1956)
**S/S Punkaharju (1956–1960)
**S/S Sinikolmio (1960–1968)
**S/S Imatra (1968–1979)
**S/S Valamo (1979)
**S/S Puijo (1979–1991)
**S/S Koli (1991–1994)
**S/S Kallavesi (1994–1997)
* **Rakennuspaikka:** Paul Wahl & Co.,Varkauden konepaja, Varkaus
* **Rakennusvuosi:** 1907
* **Pituus:** 27,55 m
* **Leveys:** 6,5 m
* **Syväys:** 2,4 m
* **Vetoisuus:** 149 brt
* **Koneen tyyppi:** Compound-höyrykone
* **Koneen teho:** 99 kW, 135 ihv
* **Nopeus:** 12 solmua
* **Polttoaine:** Puu 
* **Omistaja:** Suur-Saimaan höyrylaivaosakeyhtiö
* **Entiset omistajat:** Liperin Höyryvenhe Osuuskunta 1907–1912, Höyryvenhe Oy Kerttu 1912–1950, Saimaan Höyrylaiva Oy 1950–1966, Savonlinnan kaupunki 1967, Saimaan Laivamatkat Oy 1968–1977, Roll-Laivat Oy (Roll Lines) 1980–1993, Kuopion Roll Risteilyt Oy (eri nimillä) 1993–2010
* **Käyttäjä:** Suur-Saimaan höyrylaivaosakeyhtiö
* **Kotisatama:** Savonlinna (Kuopio)
* **Liikennöinti:** Nykyään: Kunnostetaan liikenteeseen, (toiminut 2000-luvulla ravintolalaivana Savonlinnan kauppatorin rannassa) Ennen: Joensuun ja Savonlinnan välillä Liperin kautta, Savonlinnan ja Lappeenrannan välillä
* **Varusteet:** -

Alus kuuluu Museoviraston perinnelaivarekisteriin nimellä S/S Kallavesi ja se on Suomen Höyrypursiseuran alusrekisterissä.

## Aiheesta muualla
* http://www.steamship.fi/datafiles/userfiles/Image/laivat/suur-saimaa.jpg 
* http://2.bp.blogspot.com/_Jf-cS3MkZ_I/S3BkFt7BF8I/AAAAAAAAABU/4YCiYUWulZ0/s1600/Puhoksensatama.jpg
Tuulikki Pyykkönen

**Tuulikki Kemppainen** (o.s. **Pyykkönen**, s. 25. marraskuuta 1963 Puolanka) on suomalainen maastohiihtäjä. Hän saavutti Trondheimin MM-kisoissa 1997 pronssia 4&nbsp;×&nbsp;5 kilometrin viestissä. Henkilökohtaisilla matkoilla Kemppaisen paras arvokisasijoitus oli Lahden MM-kisoissa 1989 saavutettu 15 kilometrin kuudes sija. Hän kilpaili pääasiassa perinteisellä hiihtotavalla.

Maailmancupin osakilpailussa Kemppainen sijoittui kerran palkintokorokkeelle. Joulukuussa 1989 Yhdysvaltain Soldier Hollowissa hän oli toinen Jaana Savolaisen jälkeen perinteisen tyylin 5 kilometrin kilpailussa.

Ensimmäisissä arvokilpailuissaan Oberstdorfin MM-kilpailuissa 1987 Kemppainen sijoittui 5 kilometrillä 12:nneksi ja 10 kilometrillä 20:nneksi. Calgaryn olympialaisissa 1988 hän oli 5 kilometrillä 12:s ja 10 kilometrillä 29:s. Lahden MM-kilpailuissa 1989 hän sijoittui 15 kilometrillä kuudenneksi ja 10 kilometrillä seitsemänneksi mutta oli molemmissa lajeissa vasta neljänneksi paras suomalainen. Val di Fiemmen MM-kilpailuissa 1991 Kemppainen oli viestissä itselleen huonommin sopivalla vapaalla hiihtotavalla käydyn ankkuriosuuden hiihtäjänä neljäs ja 5 kilometrillä 12:s sekä keskeytti 15 kilometrillä. Albertvillen olympialaisissa 1992 hän sijoittui 5 kilometrillä 29:nneksi ja takaa-ajohiihdossa 33:nneksi. Falunin MM-kilpailuissa 1993 viestissä, jossa Kemppainen hiihti avausosuuden, oli tuloksena jälleen neljäs sija ja lisäksi hän sijoittui sekä 5 kilometrillä että 15 kilometrillä 13:nneksi. Lillehammerin olympialaisissa 1994 Kemppainen sijoittui 18:nneksi 5 kilometrillä. Thunder Bayn MM-kilpailuissa 1995 tuloksena olivat kuudes sija viestissä, jossa Kemppainen hiihti avausosuuden, 11. sija 15 kilometrillä ja 34. sija 5 kilometrillä. Trondheimin MM-kilpailuissa 1997 Kemppainen saavutti viestissä kakkososuuden hiihtäjänä pronssia ja sijoittui 5 kilometrillä 19:nneksi sekä keskeytti 30 kilometrillä. Naganon olympialaisissa 1998 hän oli viestissä avausosuuden hiihtäjänä seitsemäs, 15 kilometrillä 12:s ja 5 kilometrillä 17:s.

## Lähteet

## Aiheesta muualla
*
S/S Savonlinna

**S/S Savonlinna** on Savonlinnasta risteilevä sisävesihöyrylaiva, jonka kotisatama on Savonlinnan museon laituri Riihisaaressa. Alusta on ulkoasultaan palautettu vuoden 1927 asuun, ja sitä on käytetty myös Savonlinnan kaupungin edustustehtävissä. Alus kuuluu Savonlinnan museon kokoelmiin.

## Tekniset tiedot

* **Aikaisemmat nimet:** S/S Suur-Saimaa ("Saimaa Express", "Saimaan pikajuna")
* **Rakennuspaikka:** Paul Wahl & Co., Varkauden konepaja, Varkaus
* **Rakennusvuosi:** 1904
* **Pituus:** 27,86 m
* **Leveys:** 6,69 m
* **Syväys:** 2,43 m
* **Vetoisuus:** 169 brt
* **Koneen tyyppi:** höyrykone
* **Koneen teho:** 200 ihv
* **Nopeus:** 11,5 solmua, risteilynopeus noin 7 solmua
* **Polttoaine:** koivuhalot
* **Omistajat:** Savonlinnan kaupunki 1982–
* **Entiset omistajat:** Saimaan Laivamatkat Oy 1967–1982, Saimaan Höyrylaiva Osakeyhtiö 1903–1967
* **Kotisatama:** Savonlinna
* **Matkustajia:** 99
* **Varusteet:** Ravintola, 12 kahden hengen hyttiä, 3 wc:tä, tupakkasalonki, naistensalonki, kapteenin hytti, suihku, ruumassa kokous-, koulutus- ja näyttelytila, 220 V sähköjärjestelmä, AV/kokousvälineistö, keskusradiojärjestelmä

Alus ei kuulu Museoviraston perinnelaivarekisteriin, mutta se on Suomen Höyrypursiseuran alusrekisterissä.

## Aiheesta muualla
* S/s Savonlinna Savonlinnan museon sivuilla
* Tekniset tiedot
Hiusgeeli

**Hiusgeeli** on hiusten muotoiluun käytettävä tuote. Sen vaikutus on samankaltainen mutta hieman vahvempi kuin hiuslakan ja heikompi kuin hiusvahan.

Hiusgeelin tärkeimmät vaikuttavat aineet ovat kationisia polymeerejä, joiden positiivisen varauksen aiheuttama venyminen tuottaa geeliin viskositeettia. Tämä johtuu siitä, että venynyt polymeeri vie enemmän tilaa kuin kiertynyt, ja siksi se vastustaa ympäröivien liuottavien molekyylien virtausta. Positiivinen varaus myös kiinnittää geelin hiusten pinnan keratiinimolekyylien negatiivisesti varautuneisiin aminohappoihin.

## Aiheesta muualla
Dimetrodon

**Dimetrodon** (nimen merkitys: *”kahdenpituiset hampaat”*) on sukupuuttoon kuollut Sphenacodontidae-heimoon kuuluva synapsidisuku. Se eli varhaisella permikaudella noin 299–270 miljoonaa vuotta sitten. Suvun lajeihin kuului muiden Sphenacodontidaen jäsenten tavoin aikansa hallitsevia lihansyöjiä. *Dimetrodon* kasvoi 1,7–4,6 metriä pitkiksi, ja sen erityisominaisuksiin kuului niin sanottu ”selkäpurje”, jonka käyttötarkoitusta ei varmasti tiedetä.

## Luokittelu
*Dimetrondonia* ja muita nisäkkäisiin kuulumattomia synapsideja on aikaisemmin kutsuttu ”nisäkäsmäisiksi matelijoiksi”. Nimi on kuitenkin virheellinen, sillä ne ovat läheisempää sukua nisäkkäille kuin matelijoille. Nykyisin biologit ja paleontologit suosivat fylogeneettista systematiikkaa, joka luokittelee eliöitä niiden evoluutiohistorian ja täten myös sukulaisuussuhteiden pohjalta. Tästä syystä sekä termi ”nisäkäsmäinen matelija” että nimitys ”Pelycosauria”, johon *Dimetrodon* aikaisemmin luokiteltiin on menettänyt merkityksensä, sillä osa siihen luetuista eläimistä, kuten *Dimetrodon*, on läheisempää sukua terapsideille, joihin myös nisäkkäät nykyisin luokitellaan, kuin toisilleen. Varhaisiin synapsideihin viitattaessa käytetään nykyään usein epävirallista nimitystä ”pelykosaurit” ja ”pelykosauri gradin synapsidit”. Taksonominen ryhmitys ”Pelycosauria” ei kuitenkaan ole enää käytössä.

*Dimetrodon* kuuluu synapsidien kehityslinjaan nimeltä Sphenacodontia ja sen alaryhmään Sphenacodontoidea, johon luetaan ainoastaan terapsidit (Therapsida) ja heimo Sphenacodontidae. *Dimetrodonin* lähisukulaisiin kuuluvat muut Sphenacodontidaen edustajat, esimerkiksi *[[Sphenacodon]]* ja *[[Secodontosaurus]]*. *Dimetrodon*-sukuun luetaan useita lajeja, joiden esiintymisajat kattavat koko varhaisen permikauden.

*Dimetrodonia* on kuvattu populaarikulttuurissa yhdessä dinosaurusten kanssa. Se ei kuitenkaan ole dinosaurus vaan paljon lähempää sukua nisäkkäille kuin millekään matelijoille. *Dimetrodon* eli yli 60 miljoonaa vuotta ennen ensimmäisten dinosaurusten kehittymistä. 

## Levinneisyys ja ominaisuudet
Pienimmän *Dimetrodon*-lajin pituus on vain noin 1,7 m ja paino noin 28 kg, mutta suurin tunnettu laji kasvoi jopa noin 4,6 m pitkäksi ja suunnilleen 250 kilogramman painoiseksi. *Dimetrodonin* fossiileista suurin osa on löydetty Yhdysvalloista Oklahomasta ja Texasista, mutta myös muulta Yhdysvaltojen alueelta on löytynyt sen jäänteitä. Tämän lisäksi laji *Dimetrodon teutonis* on löydetty Saksasta. *Dimetrodonin* jalanjälkien fossiileja on löytynyt Kanadasta Nova Scotiasta.

*Dimetrodonin* erityisominaisuuksiin kuului niin sanottu ”selkäpurje”, joka muodostui pidentyneistä selkänikamista ja niiden todennäköisesti kannattelemasta kudoksesta. Purjeen käyttötarkoitusta ei varmasti tiedetä, mutta se saattoi toimia kuin aurinkokerääjä ja auttaa näin eläintä lämmönsääteilyssä. Tämän ansiosta se saattoi päästä aikaisemmin liikkeelle aamulla kuin muut samankokoiset eläimet, joilla vastaavaa purjetta ei ollut.

## Fylogenia
Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):

## Lähteet
Reaalifantasia

**Reaalifantasia** on käsite, jota on vuodesta 2006 alkaen käyttänyt suomalainen reaalifantastikoiksi itseään kutsuva kirjailijoiden ryhmä, jonka perustajat ovat kirjailijat Anne Leinonen, J. Pekka Mäkelä, Juha-Pekka Koskinen sekä sanan keksinyt Pasi Ilmari Jääskeläinen.

Julistuksensa mukaan 2000-luvun suomalaiset reaalifantastikot operoivat arkitodellisuuden pohjalta, mutta hyödyntävät maailmankirjallisuuden niitäkin keinoja, jotka ovat suomalaisille realisteille olleet vieraita; he ammentavat tuotantoonsa vaikutteita muun muassa eteläamerikkalaisilta maagisilta realisteilta ja venäläisiltä kirjailijoilta kuten Mihail Bulgakov, science fictionista, fantasiasta, yhteiskunnallisesti valveutuneesta proosasta, psykologisista jännäreistä, jopa dekkareista.

Reaalifantastikkojen mukaan reaalifantasia ei ole uusi genre, vaan pikemminkin genrerajoista luopumista, uusi tapa hahmottaa kirjallisuuden koko kenttää.

## Aiheesta muualla
* Maria Pettersson: Mitä eroa on scifillä ja spefillä. Helsingin Sanomat 5.7.2013
* Mari Jämsen: Reaalifantasia fantastisen kirjallisuuden lajityyppinä. Pro gradu -työ, Tampereen yliopisto, Suomen kirjallisuus 2010. (PDF)
* Pasi Ilmari Jääskeläinen: Reaalifantasian syvin olemus
* Videoita reaalifantasia-aiheisesta paneelikeskustelusta Finncon 2010:ssä.
Perunpingviini

**Perunpingviini** (*Spheniscus humboldti*) on juovapingviinilaji, jota tavataan Etelä-Amerikassa Perun ja Chilen rannikoilla.

Perunpingviinit ovat mustavalkoisia ja kasvavat 65–70&nbsp;cm:n korkuisiksi. Niiden pää on musta lukuun ottamatta valkoista juovaa, joka lähtee silmäkulmasta ja jatkuu kurkkuun saakka.

Lajin tieteellinen nimi samoin kuin sen nimi monessa kielessä viittaa tutkija Alexander von Humboldtiin.

Kesällä 2002 perunpingviinejä löydettiin yllättäen Alaskasta. Niiden arveltiin kulkeutuneen kaukaisilta pesimäalueiltaan sinne vieraslajiksi todennäköisesti kalastajien laivan kyydissä. Kalastajien oletetaan ottaneen pingviinit kyytiinsä Etelä-Amerikan rannikolta ja pitäneen niitä laivassa lemmikkeinä, ja päästäneen ne lopulta vapauteen pohjoisessa.

## Lähteet
Vega

**Vega**, **de Vega** tai **de la Vega** voi tarkoittaa ainakin seuraavia:
* Vega, tähti Lyyran tähdistössä
* Vega, naisen etunimi
* Vega, saaristokunta Nordlandin läänissä Norjassa
* Vega, saaristo Nordlandin läänissä Norjassa
* Vega, Euroopan avaruusjärjestön suunnittelema kantoraketti
* Vega-ohjelma, Neuvostoliiton avaruusohjelma
* Yle Vega, Yleisradion ruotsinkielinen radiokanava 
* Benefon Vega, vuonna 1999 julkaistu matkapuhelin
* Carrus Vega, vuosina 1996–2001 valmistettu linja-automalli
*Chevrolet Vega, automalli
*AMD Radeon RX Vega -sarja, mallisto grafiikkasuorittimia.

## Vesiliikenne
* ''HMS Vega'', *HMS Lyran* 1860 valtaama Britannian kuninkaallisen laivaston alus
* ''HMS Vega'', Britannian kuninkaallisen laivaston Amiraliteetin V-luokan hävittäjä, laskettu vesille 1917, romutettu 1948
* ''RN Vega'', Italian kuninkaallisen laivaston Spica-luokan torpedovene
* ''NRP Vega'' (P1155), Portugalin laivaston Bellatrix-luokan partioalus
* ''Vega'', parkkilaiva, jolla Adolf Erik Nordenskiöld purjehti läpi Koillisväylän
* ''Vega'', Raumalla vuonna 1880 rakennettu parkkilaiva, joka upotettiin Atlantilla ensimmäisen maailmansodan aikana 1917
* ''Vega'', kuunari, joka rakennettiin Suomessa sotakorvauksena ja entisöidään Pietarsaaressa
* ''Vega'', suomalainen kauppalaiva, jonka saksalainen sukellusvene''U-41'' pakotti Saksaan vuonna 1939.
;Ruotsin merivoimat
*''HMS Vega'' (1910), Spica-luokan 1. luokan torpedovene
*''HMS Vega'' (T125), Spica-luokan torpedovene.

## Henkilöitä
* Alexa Vega (s. 1988), yhdysvaltalainen näyttelijä
* Alfonso Rojo de la Vega (1895–1967), meksikolainen koripallo- ja jalkapallovalmentaja
* Amelia Vega (s. 1984), dominikaanilainen Miss Universum 2003
* Arturo Vega (1948–2013), yhdysvaltalainen taiteilija, graafinen suunnittelija ja t-paitayrittäjä
* Deyver Vega (s. 1992), costaricalainen jalkapalloilija 
* Fernando Vega (s. 1984), espanjalainen jalkapalloilija
* Garcilaso de la Vega (1501–1536), espanjalainen runoilija
* Héctor Morera Vega (1926–2017), costaricalainen katolinen piispa
* Inca Garcilasso de la Vega (1539–1616), inkataustainen espanjalainen historioitsija
* Jade Vega (s. 1997), yhdysvaltalainen koripalloilija
* Jurij Vega (1754–1802), slovenialainen matemaatikko, fyysikko ja tykistöupseeri
* Lope de Vega (1562–1635), espanjalainen näytelmäkirjailija ja runoilija
* Luis Ignacio de la Vega (1914–1974), meksikolainen koripalloilija
* Lydia de Vega (1964–2022), filippiiniläinen pikajuoksija
* Makenzie Vega (s. 1994), yhdysvaltalainen näyttelijä
* Mario Eusebio Mestril Vega (s. 1940), kuubalainen katolinen piispa
* Pablo Muñoz Vega (1903–1994), ecuadorilainen kardinaali ja jesuiittapappi
* Paulina Vega (s. 1993), kolumbialainen malli ja televisiojuontaja, Miss Universum 2014
* Paz Vega (s. 1976), espanjalainen näyttelijä
* Susanne Vega (s. 1959), yhdysvaltalainen laulaja ja lauluntekijä.

## Kuvitteellisia henkilöitä
* Vega, videopelihahmo *[[Street Fighter (pelisarja)|Street Fighter]]* -pelisarjassa.
* Don Diego de la Vega, Zorro, Johnston McCulleyn luoma sarjakuvasankari
* Alejandro de la Vega, Zorron isä, suurtilallinen ja liikemies
Nišapur

**Nišāpur** tai **Nešabur** tai **Neyšabur** (; myös muotoa *Nishapur* *Nīshāpūr* näkyy) on historiallinen kaupunki Iranin Razavi Khorasanin provinssissa, linnuntietä noin 675 kilometriä pääkaupunki Teheranista itään. 

Kaupungin perusti Sassanidien dynastiaan kuulunut Sapor I, joka oli Persian kuningas vuosina 241–272 tai mahdollisesti 239–270.  Kaupunki sijaitsee muinaisen Silkkitien varrella ja elämä kukoisti islamin alkuvuosisatoina. 1200-luvun mongolihyökkäysten tuhojen seurauksena Nišāpurin merkitys heikkeni. 1900-luvun alussa Nišāpur oli jälleen yksi neljästä Khorsanin provinssin merkittävästä kaupungista.

Runoilija Omar Khaijam syntyi Nišaburissa.

Alueella on usein maanjäristyksiä, viimeisimmät merkittävät järistykset ovat sattuneet 1986 ja 1997.

Kaupungin väkiluku on kasvanut seuraavasti: 25&nbsp;820 (1956), 33&nbsp;482 (1966), 59&nbsp;562 (1976), 109&nbsp;258 (1986), 135&nbsp;681 (1991), 158&nbsp;847 (1996), 208&nbsp;860 (2006) ja 239&nbsp;185 (2011).

## Lähteet

## Aiheesta muualla

*Neyshaboor - A Glance on the Cultural, Historical and Touristic Attractions  (neyshaboor.com)
J. Pekka Mäkelä

**J. Pekka Mäkelä** (s. 5. toukokuuta 1962 Helsinki) on suomalainen kirjailija ja kirjallisuuden suomentaja. 

Mäkelä on kirjoittanut useita kirjoja. Vuonna 2018 ilmestynyt romaani Hunan valittiin Finlandia-palkintoehdokkaaksi.

Esikoisromaani *[[391 (romaani)|391]]* (2004) on aikamatkustustarina antiikin lopun Aleksandriaan. Toinen romaani *[[Alshain (romaani)|Alshain]]* (2006) sijoittuu tulevaisuuteen siirtokuntaplaneetalle, joka kiertää Kotkan tähdistön Alshain-tähteä (Beta Aquilae). Romaanissa *[[Nedut]]* (2007) neanderthalinihmiset palaavat avaruudesta Maapallolle. *[[Karsta]]* (2009) kertoo ihmiskunnan ja Aurinkokunnan muiden rotujen välisen sodan jälkeisestä ajasta. *[[Muurahaispuu (romaani)|Muurahaispuu]]* (2012) sijoittuu kirjoitusajankohdan Helsinkiin. Uusin romaani *[[Alas (romaani)|Alas]]* (2013) sijoittuu samaan jatkumoon ja samalle planeetalle kuin *Alshain* ja on toinen osa planeetalle sijoittuvaa viiden kirjan kokonaisuutta.

Mäkelä kuuluu reaalifantastikot-kirjailijaryhmään.

Mäkelä on kirjoittanut myös musiikin tekemisen ja äänittämisen harrastajana ensimmäisen suomenkielisen kotistudio-oppaan nimeltä *Kotistudio* (Like, 2002), jonka uudistettu versio, Kivi Larmolan kanssa tehty *Oma studio ja äänittämisen taito* ilmestyi vuonna 2009. 

Mäkelä on suomentanut muun muassa tieteiskirjallisuutta (muun muassa Philip K. Dick, Sean Stewart ja China Miéville) ja musiikkikirjallisuutta.

J. Pekka Mäkelä on ollut mukana Vihreiden toiminnassa. Vuodesta 2006 hän on toiminut Koillis-Helsingin Vihreiden varapuheenjohtajana ja hallituksen jäsenenä. Vuoden 2008 kunnallisvaaleissa hän oli ehdolla Helsingin kaupunginvaltuustoon ja sai 125 ääntä.

## Teoksia
* 
* 
* 
* 
* 
* 
* 
* 
**Hunan*. Like 2018. .
* 

## Lähteet
* 

### Viitteet

## Aiheesta muualla
* J. Pekka Mäkelän kotisivut
* Kirjailijan esittely Liken sivuilla 
* Sanojen ajan artikkeli J. Pekka Mäkelästä Kirjasampo.fi:ssä
* J. Pekka Mäkelä Kirjasampo.fi:ssä
S/S Suvi-Saimaa

**S/S Suvi-Saimaa** on Lappeenrannan matkustajasatamassa S/S Prinsessa Armaadan vieressä ravintolalaivana oleva sisävesihöyrylaiva, joka tunnettiin ennen S/S Kallavesi -nimellä. Alus on liikkunut omin konein viimeksi 1990-luvun alussa. Laivassa on yli 200 asiakaspaikkaa kahdella kannella sekä laivan salongeissa.

## Tekniset tiedot

* **Aikaisemmat nimet:** S/S Kallavesi (1976-1982), S/S Kuopio (1968-1976), S/S Heinävesi II (1907-1968)
* **Rakennuspaikka:** Paul Wahl & Co., Varkauden konepaja, Varkaus
* **Rakennusvuosi:** 1907
* **Pituus:** 26,65m
* **Leveys:** 6,60m
* **Syväys:** 2,1m
* **Vetoisuus:** 149 brt
* **Koneen tyyppi:** Compound-höyrykone
* **Koneen teho:** 110 kw, 150 ihv
* **Nopeus:** 8 solmua
* **Polttoaine:** Kevyt polttoöljy
* **Omistaja:** Lappeenrannan Laivat Oy, Lappeenranta
* **Entiset omistajat:** Saimaan Laivamatkat Oy 1967-1982
* **Käyttäjä:** Karelia Lines Oy
* **Kotisatama:** Lappeenranta, matkustajasatama
* **Liikennöinti:** Nykyään ei liikennöi, (ravintola-/kahvilalaivana Lappeenrannan satamassa) Ennen: Saimaalla matkustajaliikenteessä, 70-luvulla reittiliikenteessä Kuopion ja Savonlinnan välillä
* **Matkustajia:** Yli 200 asiakaspaikkaa

Alus ei kuulu Museoviraston perinnelaivarekisteriin eikä se ole Suomen Höyrypursiseuran alusrekisterissä.

## Aiheesta muualla

* http://www.karelialines.fi/suvisaimaa/index.html 
* http://www.lappeenranta.fi/?deptid=12372 
* http://www.hhlweb.biz/00-suvi-saimaa.htm
Korento (esine)

**Korento** on yksinkertainen kantoväline. Se on yksinkertaisimmillaan puinen riuku, jonka molempiin päihin asetetaan taakka, esimerkiksi ämpäri. Korennon käyttö tehostaa ja helpottaa kantamistyötä sekä jättää kantajan toisen käden vapaaksi.

## Katso myös
*Ämmänlänget

## Lähteet
*Facta 2001
Luna 9

**Luna 9** () on ensimmäinen Kuun pinnalle pehmeästi laskeutunut avaruusluotain. Se myös otti ja lähetti radioteitse Maahan ensimmäiset Kuun pinnalta koskaan otetut valokuvat. Neuvostoliitto laukaisi luotaimen 31. tammikuuta 1966. Kuun pinnalle luotain laskeutui 3. helmikuuta 1966. 

Luna 9 koostui laiteosasta ja laskeutumisosasta.  Sen laskeutumisosassa oli radiolaitteet, ajoitusjärjestelmä, lämmönsäätelyjärjestelmät, tieteellisiä laitteita, voimanlähteitä ja kamerajärjestelmä.

Laskeutumisessa pallomainen laskeutumisosa irtosi laiteosasta. Jarrutusmoottori ja kaasutäytteiset iskunvaimentimet suorittivat laskeutumisen. Luotain pomppi Kuun pinnalla ennen alasasettumistaan.

Luotain laskeutui Myrskyjen valtamereen (*Oceanus Procellarum*). Laskutumisen jälkeen neljä pyöreän laskeutumiskapselin yläosan muodostanutta kansiosaa aukenivat ja tukivat luotaimen Kuun pintaa vasten. Jousien avulla toimineet antennit nousivat ylös, ja peilien avulla toiminut televisiokamera aloitti Kuun pinnan valokuvaamisen. Luotain lähetti maahan radioaaltojen avulla tietoja seitsemässä eri vaiheessa, jotka yhteensä kestivät 8 tuntia ja 5 minuuttia. Luna 9 oli osunut 25-metrisen kraatterin loivalle rinteelle, jolla oli basalttia muistuttavaa kiveä. 

Britit saivat siepattua Jodrell Bankin teleskoopilla Luna 9:n radioteitse lähettämiä kuvia ennen virallista julkistamista. 

Luotaimen paristot loppuivat 6. helmikuuta 1966. Luotaimen tarkka sijainti jäi epäselväksi.

## Kuvia

Tiedosto:Luna-9 model.jpg|Laskeutuneen luotaimen malli.
Tiedosto:The Soviet Union 1966 CPA 3317 stamp (Luna 9 on Moon's Surface and 1st Television Program of Moon Pictures on February 4).jpg|Neuvostoliittolainen  postimerkki laskeutuneesta Luna 9:stä ja sen ottama kuva Kuun pinnasta.


## Lähteet
Oppivelvollisuuslaki

**Oppivelvollisuuslaki** oli Suomen oppivelvollisuutta koskeva laki, joka vahvistettiin 15. huhtikuuta vuonna 1921. Suomeen laki oppivelvollisuudesta tuli eurooppalaisessa lainsäätämisympäristössä varsin myöhään, ja vain Belgiassa saatiin asiaa käsittelevä laki vielä Suomenkin jälkeen. Suomessa ei oppivelvollisuuslaki, toisin kuin melkein kaikissa muissa länsimaissa, aseta koulupakkoa, vaan säätää opittavaksi määrätyt muulla lainsäädännöillä ja asetuksilla määriteltävät asiat.

Nykyään Suomessa perusopetuksesta ja oppivelvollisuudesta säädetään perusopetuslaissa.

## Taustaa
Suomen teollinen nousu 1860-luvulta lähtien vaikutti suuresti myös maan sivistyksellisiin pyrkimyksiin ja kansan elinolosuhteisiin. Näin tulivat voimaan kieliasetukset, maakaupan vapauttaminen, kansakoulu sekä tietenkin maapäivien (valtiopäivien) säännöllinen toiminta. Uutta suomalaisessa yhteiskunnassa oli liikkuvuus, sillä palkollissäännöt olivat poistuneet ja ihmiset saivat vapaasti muuttaa niin maan sisällä kuin myös lähteä siirtolaisiksi.  Koko kansakunta alkoi hitaasti mutta selkeästi kaupungistua. 

Myös kansakoulujärjestelmä syntyi. Ensimmäisenä perustettiin Hausjärvelle Erkylän kartanoon kansakoulu vuonna 1856 ja ensimmäinen kunnallinen kansakoulu perustettiin Janakkalan Hamppulaan vuonna 1861 ja ensimmäinen sekä poikia ja tyttöjä samanaikaisesti opettava kansakoulu perustettiin Elimäen Mustilaan vuonna 1864. Yleensä kansakouluja, varsinkin yhteiskunnan ylläpitämiä, vastustetiin voimakkaasti. Talonpojat eivät halunneet tehdä lapsistaan herroja ja kauhistelivat silloisen koulutuksen vaatimattomiakin kuluja.

## Lähteet
* Koko kansan koulu – 80 vuotta oppivelvollisuutta. Suomen Kouluhistoriallinen Seuran vuosikirja 2001, Koulu ja menneisyys XXXIX. Opetushallitus. 2001. 

### Viitteet
S/S Ylä-Keitele

**S/S Ylä-Keitele** oli kaksikantinen höyrylaiva, joka liikennöi Keiteleen vesistössä. Laiva muutettiin myöhemmin proomuksi nimellä *[[Ylli]]*. Laivan runko on jäljellä Viitasaarella ja sitä kunnostetaan.

*Ylä-Keitele* aloitti liikennöinnin Suolahti–Viitassari reitillä keväällä 1907. Laivan omisti 1905 perustettu Viitasaaren Höyrylaiva Osakeyhtiö. Matkustajia voitiin ottaa 260 ja heitä varten oli laivalla salonkeja ja myös hyttipaikkoja. *Ylä-Keitele* kuljetti matkustajia ja rahtia aina vuoteen 1948 saakka, vielä vuonna 1945 se kuljetti noin 50 000 matkustajaa. *Ylä-Keitele* myytiin 1953 proomuksi Haapaniemen sahalle ja se sai uuden nimen *Ylli*. Matkustajalaivaliikenne Suolahti–Viitasaari -reitillä jatkui aina vuoteen 1968 saakka.

Alus ei kuulu Museoviraston perinnelaivarekisteriin.

## Lähteet
* Täyttä höyryä Keiteleellä. 
### Viitteet

## Aiheesta muualla
* S/S Ylä-Keiteleen piirustukset ja tekniset tiedot (Elka)
West Air Sweden

**West Air Sweden**  on ruotsalainen Göteborgissa kotipaikkaansa pitävä rahtilentoyhtiö. Se operoi säännöllistä rahtiliikennettä FedExille, DHL:lle, TNT:lle ja UPS:lle. Lisäksi yhtiö lentää postilentoja Ruotsin postille kuutena yönä viikossa. Yhtiön kotikenttinä toimivat Lidköpingin lentoasema ja Malmö-Sturupin lentoasema.

## Historia
Yhtiö perustettiin vuonna 1955 LBF-Eda Varken -nimisenä operoimaan taksilentoja. Nimi vaihtui Abal Airiksi vuonna 1982 ja West Air Swedeniksi 1992. Rahtilentoyhtiöksi se muuttui toukokuussa 1997 lakkautettuaan säännöllisen matkustajaliikenteen Säven ja Sundsvallin välillä.

7. tammikuuta 2016 yhtiön Oslosta Tromssaan matkalla ollut CRJ200-lentokone syöksyi maahan Ruotsissa.

## Laivasto

West Air Swedenin laivasto joulukuussa 2015:

* 1 ATR 72-200
* 2 Boeing 767-200BDSF
* 26 BAe ATP-F (7 tulossa käyttöön)
* 3 Bombardier CRJ200PF

## Lähteet

## Aiheesta muualla
*West Air Sweden
*West Air Swedenin laivasto
AATK

**AATK** voi tarkoittaa seuraavia:

* AATK, Aku Ankan taskukirja
* AATK-geeni, LMTK1-entsyymiä (Seriini/treoniini-proteiinikinaasia) koodaava geeni
Kati Pellinen

**Kati Pellinen**, oik. *Katri Pellinen* (s. 1960 Helsinki) on tamperelainen trubaduuri. Keikkaohjelmisto koostuu lähinnä cover-kappaleista. Erityisesti irlantilaista kansanmusiikkia. Myös esimerkiksi joululauluja, suomalaisia kansanlauluja ja lastenlauluja. Levyillä tilaustyönä tehtyjä kappaleita muun muassa Heikki Salolta ja Juice Leskiseltä.

## Muuta
Pellisen perheeseen kuuluu aviomiehen lisäksi kaksi lasta.

## Levytykset
* O’er the Border (2001)
* Aura (2004)

## Lähteet
Saksan liittotasavallan Tukholman-suurlähetystön kaappaus

**Saksan liittotasavallan Tukholman-suurlähetystön kaappaus** oli Ruotsissa 24. huhtikuuta 1975 tapahtunut suurlähetystön kaappaus. 

Kuusi Baader-Meinhofin jäsentä valtasi edellisenä vuonna kuolleen Holger Meinsin mukaan nimetyn erikoisjoukon johdolla Saksan liittotasavallan Tukholman-suurlähetystön. Terroristit tunkeutuivat suurlähetystön rakennukseen ja iskivät vahtimestarin maahan, ottivat panttivangiksi suurlähettiläs Dietrich Stöckerin. Ruotsin poliisi yritti tunkeutua rakennukseen, mutta terroristit avasivat tulen ja pakottivat poliisit luopumaan aikeesta.

Terroristit ottivat panttivangiksi lähetystön henkilökunnan ja vaativat Saksan liittotasavallan hallitusta vapauttamaan 26 Baader-Meinhof terroristia Liittotasavallan vankiloista. Heidän joukossaan olivat muun muassa Andreas Baader ja Ulrike Meinhof. He vaativat, että vangitut terroristit vietäisiin klo 21.00 Frankfurtin lentoasemalle ja kuljetettaisiin Ruotsiin.

Saksan liittokansleri Helmut Schmidt ei suostunut vaatimuksiin eikä neuvotteluihin, jolloin terroristit ampuivat Saksan sotilasattasean Andreas von Mirbachin ja talousattasean Heinz Hillegaartin. Andreas von Mirbachin kaukainen sukulainen Saksan-Venäjän suurlähettiläs Wilhelm von Mirbach-Harff oli aiemmin murhattu Moskovassa vuonna 1918 vasemmistososialistivallankumouksellisten toimesta.

Länsi-Saksan ja Ruotsin hallitukset olivat taukoamatta puhelinyhteydessä kaappauksen aikana.
Kun terroristit kello 24.00 saivat tietää, että kumpikaan osapuoli ei suostu neuvottelemaan, he päästivät kaikki panttivangit vapaaksi ja räjäyttivät suurlähetystörakennuksen, jonka neljäs kerros räjähti ja paloi puoliksi. Terroristit pakenivat rakennuksesta, mutta vastassa olivat poliisit, jotka ottivat heidät kiinni. Räjähdyksessä kuolivat terroristit Siegfried Hausner ja Detlef Schulz. Kaappausdraama näkyi suorassa televisiolähetyksessä. Ruotsin hallitus päätti karkottaa terroristit, ja 26. huhtikuuta heidät vietiin yöllä lentokoneella Saksaan.

"Erinomainen ratkaisu, voitto demokratialle", pääministeri Olof Palme kommentoi lopputulosta. Aiheesta dokumentin ohjannut Kristian Petri kertoi nuorten tuolloin ymmärtäneen, että pahuus ei ole vain Ruotsin ulkopuolella. 

30 länsisaksalaiseen terroristiryhmään kuulunutta henkilöä pidätettiin vuonna 1977 Tukholmassa ja Göteborgissa. Ryhmän suunnitelmana oli kaapata entinen ruotsalainen ministeri Anna-Greta Leijon. Samalla karkotettiin maasta kaksi länsisaksalaista, Norbert Kröcher ja Manfred Adomeit. Kaappaussuunnitelman syynä oli se, että Leijon oli pääministeri Olof Palmen apulaistyöministeri ja oli ollut selvittämässä vuoden 1975 suurlähetystökaappausta, jossa kuusi Baader-Meinhofin ryhmään kuulunutta valtasi Länsi-Saksan suurlähetystön Tukholmassa. Terroristit antautuivat Ruotsin poliisille ja myöhemmin heidät karkotettiin.

## Lähteet
Kuva-artesaani

**Kuva-artesaani** on kuvallisen ilmaisun perustutkinnon tutkintonimike. Tutkinnon laajuus on 180 osaamispistettä (aiemmin 120 opintoviikkoa). Tutkinto suoritetaan kolmessa vuodessa kuvallisen ilmaisun koulutusohjelmassa. Opinnoissa erikoistutaan graafiseen suunnitteluun, kuva- ja mediataiteeseen tai valokuvaukseen.

Kuva-artesaani voi työskennellä kuvallisen ilmaisun, taiteellisen suunnittelun sekä tuotesuunnittelun ja -kehittelyn tehtävissä esimerkiksi kuntien tai yritysten palveluksessa. Kuva-artesaani voi toimia myös itsenäisenä yrittäjänä. Tyypillisiä ammatteja saattavat olla valokuvaaja, graafikko, kuvanveistäjä tai taidemaalari.

## Aiheesta muualla
* Kuvallisen ilmaisun perustutkinto, kuva-artesaani  Opetushallitus
S/S Pohjola

**S/S Pohjola** oli sisävesihöyrylaiva, joka liikennöi ennen S/S Tarjanteen kanssa Runoilijan tiellä eli reitillä Tampere–Ruovesi–Virrat ja takaisin. Laivan viimeinen liikennöintivuosi oli vuosi 1975, jonka jälkeen laiva seisoi Tampereella ja sittemmin lepäsi vuosia lähes korjauskelvottomassa kunnossa Ruoveden Jäminkipohjan telakalla. Pohjola lopulta myytiin romutettavaksi lokakuussa 2017. Laivan höyrykone on nähtävänä entisöitynä Tampereen Mustalahdessa höyrylaiva Kurun koneen vieressä.

## Tekniset tiedot
* **Pituus**: 29,5 m
* **Leveys**: 5,66 m
* **Syväys**: 2,25 m
* **Rakennusvuosi**: 1905
* **Rakennuspaikka**: Tampere
* **Telakka**: Sommers, af Hällström & Waldens
* **Runkomateriaali**: Teräs
* **Kone:** Compound-Höyrykone 185 ihv
* **Polttoaine**: Öljy (öljypoltin)
* **Kotisatama**: Tampere
* **Liikennöinti**: Ei liikenteessä
* **Omistaja**: Runoilijan tie Oy

## Lähteet

## Katso myös
* HL Kuru

## Aiheesta muualla

*Video Pohjolan nykykunnosta 1/3 (2012)
*Video Pohjolan nykykunnosta 2/3 (2012)
*Video Pohjolan nykykunnosta 3/3 (2012)
Lou Doillon

**Lou Doillon** (s. 1. syyskuuta 1982, Neuilly-sur-Seine Ranska) on ranskalainen näyttelijä. Hän on elokuvaohjaaja Jacques Doillonin ja  näyttelijä Jane Birkinin tytär. Hänen sisarpuoliaan ovat näyttelijä Charlotte Gainsbourg sekä valokuvaaja Kate Barry.

Doillon on näyttelemisen lisäksi toiminut myös mallina muotitalo Givenchyn mainoksissa ja Pirellin kalentereissa. Lou on noussut Ranskan tyyli-ikoniksi.

## Aiheesta muualla
*
Only Shadows Dance

__NOTOC__
**Only Shadows Dance** on Technicolourin toinen studioalbumi, joka julkaistiin toukokuussa 2005. Albumi toi yhtyeelle julkisuutta radiosoittoon paljon päässeillä singleillä ”All My Life” ja ”Teach Me Love (I'm In Denial)”. Kappaleista ”Nowhere to Go” ja ”Teach Me Love (I'm In Denial)” kuvattiin musiikkivideot.

Albumi nousi Suomen virallisen listan sijalle 11.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Jimi – laulu
* Gary – kitara
* Toni – bassokitara
* Dingo – rummut
* Aki Räty – kosketinsoitin, kitara, taustalaulu

+

* Jukka Backlund – musiikkiohjelmointi (koskettimet)

### Tuotanto
* Teropekka Virtanen – tuottaja, äänittäjä, miksaaja
* Svante Forsbäck – masteroija
* Natas – design
* Mikko Harma – valokuvat
* Gabi Hakanen – A&R

## Arvostelut
* Soundi: 

## Lähteet

## Aiheesta muualla
* ''Only Shadows Dance'' discogs.com -sivustolla
Benzin

**Benzin** on Rammsteinin 20. singlejulkaisu. Se levytettiin Teldex Studionissa Berliinissä 2005. Benzin-single on Rammsteinin ja Apocalyptican ensimmäinen yhteistyön tulos. Benzinistä on tehty myös musiikkivideo. Videossa Rammsteinin jäsenet esittävät palomiehiä.

## Kappaleet
# "Benzin"
# "Benzin" (Combustion Remix Meshuggah)
# "Benzin" (Smallstars Remix Ad Rock)
# "Benzin" (Kerosiini Remix Apocalyptica)
Maintainen

**Maintainen** on Etelä-Pohjanmaalla Soinissa Ulvon lähellä sijaitseva järvi.

## Maantietoa
Järven pinta-ala on 29 hehtaaria, se on 950 metriä pitkä ja 550 metriä leveä. Sillä on kartan mukaan yksi saari. Järvi on luodattu ja siitä on julkaistu syvyyskartat. Järven rantaviivan pituus on 2,6 kilometriä.

Suurin Maintaisesta saatu kala on yli 8&nbsp;kg. Vuonna 2009 aloitettiin Maintaisen tyhjennysprojekti. Jos se eteni suunnitelmien mukaan, se valmistui vuonna 2011. Maintaiselle tulisi myös yleinen uimaranta.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Järven vedenpinnan korkeus on 204,1 metriä mpy.

Maintaiseen virtaa vettä Alajoen kautta Ulvotuisesta.

## Lähteet
Matías Lequi

**Matías Emanuel Lequi** (s. 13. toukokuuta 1981) on argentiinalainen jalkapalloilija. Hän on pituudeltaan 190-senttimetrinen ja pelipaikaltaan keskuspuolustaja. Hän pelasi kotimaansa lisäksi Espanjassa, Italiassa, Kreikassa ja Paraguayssa. Hän lopetti uransa vuonna 2016. Lequilla on myös Italian kansalaisuus.

Lequi aloitti ammattilaisuransa Rosario Centralissa kaudella 1999–2000. Kahden kauden jälkeen hän teki sopimuksen River Platen, argentiinalaisen suurseuran kanssa. River Platessa kului niin ikään kaksi kautta, ja kaudeksi 2003–2004 Lequi siirtyi Espanjaan. Seura oli Atlético Madrid, jossa hän pelasi yhden kauden ajan. Seuraavaksi hän siirtyi roomalaisseura Lazioon, jossa hän pelasi vain kuusi Serie A -ottelua. Vuonna 2005 Lequi palasi Espanjaan, tällä kertaa Celta Vigoon, jossa hän pelasi kolme kautta.

Kaudella 2008–2009 Lequi ei pelannut lainkaan. Kesästä 2009 vuoden 2010 loppuun hän pelasi kreikkalaisseura Iraklis Thessalonikissa ja alkuvuoden 2011 espanjalaisseura Las Palmasissa. Uransa loput vuodet hän pelasi Argentiinassa ja välillä puoli vuotta paraguaylaisseura Sportivo Luqueñossa.

## Lähteet

## Aiheesta muualla
* Lequin tiedot L'Equipen sivuilla
Way Out

__NOTOC__
**Way Out** on Technicolourin esikoisalbumi, joka julkaistiin syyskuussa 2003. Levyn on tuottanut Jukka Backlund, ja se on ainoa Aki Rädyn kanssa äänitetty albumi, sillä hän jätti yhtyeen henkilökohtaisista syistä vuonna 2005 ennen toista studioalbumia *[[Only Shadows Dance]]*.

Albumi nousi Suomen virallisen listan sijalle 37.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Jimi Pääkallo – laulu, akustinen kitara
* Toni – bassokitara, haitari
* Dingo – rummut
* Aki Räty – kosketinsoitin, kitara, taustalaulu, haitari
* Gary - kitara

### Vierailevat muusikot
* Mikko Raita – kitara (kappale 9)
* Jukka Backlund – kosketinsoitin, Hammond-urut

### Tuotanto
* Jukka Backlund – tuottaja, äänittäjä
* Mikko Raita – tuottaja, äänittäjä, miksaaja
* Tehdas Numero Kolme – design
* Thomas Eberger – masteroija
* Kaisa Matikainen – valokuvat

## Arvostelut
* Soundi: 

## Lähteet

## Aiheesta muualla
* ''Way Out'' discogs.com -sivustolla
Päivän Uutiset

**Päivän Uutiset** -nimisiä lehtiä ovat olleet:

* ''Päivän Uutiset'', Helsingissä vuosina 1887–1889 ilmestynyt sanomalehti
* ''Päivän Uutiset'', kaksi Michiganin Calumetissa vuosina 1891 ja 1898 ilmestynyttä amerikansuomalaista sanomalehteä
* ''Päivän Uutiset'', Helsingissä vuonna 1928 ilmestynyt sanomalehti
* ''Päivän Uutiset'', Helsingissä vuonna 1952 ilmestynyt iltapäivälehti
* ''Päivän Uutiset'', Helsingissä vuosina 1973–1975 ilmestynyt Sosialistisen Työväenpuolueen äänenkannattaja
M/S Aino

**M/S Aino** on Mikkelin ja Ristiinan satamasta liikennöivä, vuonna 1922 rekisteröity sisävesilaiva. Laiva on entinen sisävesihöyrylaiva, mutta on nykyään varustettu dieselkoneella. Laivan alkuperäinen rakennusvuosi on 1893 ja rakennuttaja Anttolalainen kauppias Juho Jalkanen. Laiva on peruskorjattu vuonna 2000. Alus risteili päijänteellä Lahdesta käsin vuoteen 2020 asti, jolloin siirrettiin takaisin Saimaan vesistöön. Laivan on omistanut vuodesta 2021 eteenpäin Saimaan Laivaosakeyhtiö. Aluksella on baari, aurinkokansi sekä kaksi salonkia. 

## Lähteet
Väätäinen

**Väätäinen** tarkoittaa seuraavia:

;henkilöitä:
* Eero Väätäinen (s. 1961), Nokian kaupunginjohtaja
* Janne Väätäinen (s. 1975), suomalainen mäkihyppääjä, mäkihyppyvalmentaja
* Juha Väätäinen (s. 1941), suomalainen kestävyysjuoksija, juoksuvalmentaja ja kansanedustaja
* Tatu Väätäinen (1898–1938), suomalainen kommunisti ja neuvostoliitonsuomalainen kirjailija
* Tuula Väätäinen (s. 1955), suomalainen kansanedustaja ja Siilinjärven kunnallisvaltuutettu
* Ulla Väätäinen (s. 1988), suomalainen tanssija

;paikkoja:
* Väätäinen, kylä Multialla.
Aldo Duscher

**Alvaro Pedro "Aldo" Duscher** (s. 22. maaliskuuta 1979 Esquel, Argentiina) on argentiinalainen jalkapalloilija, joka edustaa kyproslaista Enosis Neon Paralimnia. Keskikenttäpelaajana pelaavalla Duscherilla on myös Itävallan kansalaisuus.

Duscherin ammattilaisura alkoi vuonna 1996 Newell's Old Boysin riveissä. Vuonna 1998 hän siirtyi portugalilaiseen Lissabonin Sportingiin, jossa hän pelasi vuoteen 2000 asti, kunnes teki sopimuksen espanjalaisen Deportivo La Coruñan kanssa. Duscherista maksettiin tuolloin 13 miljoonan euron siirtokorvaus. Kesällä 2008 hän siirtyi Racing Santanderista Sevillaan, kolmen vuoden sopimuksella. Sevillan jälkeen Duscher edusti Espanyolia ja lainalla ecuadorilaista Barcelona Sporting Clubia, kunnes siirtyi kyproslaiseen Enosis Neon Paralimniin.

Argentiinan maajoukkueessa Duscher on pelannut kolme ottelua.

## Lähteet
* Duscherin tilastot BDFutbol-sivustolla 
* Duscherin tilastot Transfermarkt-sivustolla 
* Duscherin tilastot National Football Teams -sivustolla
Varpunen (täsmennyssivu)

**Varpunen** voi tarkoittaa seuraavia:

* varpunen (*Passer domesticus*), lintulaji
* varpuset (*Passer*), lintusuku
* varpuset (*Passeridae*), lintuheimo
* *[[Varpunen (lastenlehti)|Varpunen]]*, Helsingissä vuosina 1860–1861 ilmestynyt lastenlehti
* Varpunen, Auli Mantilan romaani
* *[[Varpunen (albumi)|Varpunen]]*, Kai Hyttisen studioalbumi vuodelta 1979
* Varpunen, Wartburg-automerkistä käytetty nimi
* varpunen, kieltolain aikainen pirtun kuljetusastia
* varpunen, pienikokoinen viinapullo.